KUALA LUMPUR, 13 Mac 23 – Panglima Tentera Udara, Jeneral Tan Sri Dato' Sri Mohd Asghar Khan bin Goriman Khan TUDM dan isteri, Puan Sri Datin Sri Bibi Nasratjahan binti Gulab Khan telah hadir ke Majlis Meraikan Mantan-Mantan Panglima Angkatan Tentera dan Panglima Perkhidmatan bersempena Sambutan Hari ATM Ke-89 yang diadakan di Wisma Perwira ATM.
Majlis ini dihadiri oleh Panglima Angkatan Tentera, Jeneral Tan Sri Dato' Sri Hj Affendi bin Buang TUDM dan isteri, Yang Amat Mulia Tengku Puteri Seri Teja Puan Sri Hajjah Tengku Muhaini binti Al-Marhum Sultan Haji Ahmad Shah manakala Pegawai Kanan TUDM yang hadir adalah Panglima Operasi Udara, Leftenan Jeneral Dato' Mohd Shahada bin Ismail TUDM dan isteri, Datin Dr Halina binti Haron; Panglima Pendidikan dan Latihan Udara, Leftenan Jeneral Dato' Zahani bin Zainal Abidin TUDM dan isteri, Datin Lynette binti Tan Sri Mohd Ngah serta panglima-panglima perkhidmatan dan isteri masing-masing.
Antara mantan-mantan Panglima Tentera Udara yang hadir dan diraikan adalah iaitu Marsyal Muda Udara Tan Sri Datuk Sulaiman bin Sujak (Bersara), Leftenan Jeneral Tan Sri Dato' Seri Haji Mohd Yunus bin Mohd Tasi (Bersara) dan isteri, YM Tengku Puan Sri Datin Seri Elena binti Tengku Kamarulzaman; Leftenan Jeneral Tan Sri Dato' Seri Abdul Ghani bin Aziz TUDM (Bersara) dan isteri, Puan Sri Datin Seri Wilson binti Syed Ibrahim; Jeneral Tan Sri Ahmad Saruji bin Che Rose TUDM (Bersara), Jeneral Tan Sri Dato' Sri Haji Suleiman bin Mahmud TUDM (Bersara) dan isteri, Puan Sri Datin Sri Sa'diah binti Daud; Jeneral Tan Sri Dato' Sri Abdullah @ Dollah bin Ahmad TUDM (Bersara) dan isteri, Puan Sri Datin Sri Nuritun Ashikin binti Kassim; Jeneral Tan Sri Dato' Sri Nik Ismail bin Nik Mohamed TUDM (Bersara) dan isteri, Puan Sri Datin Sri Rosna binti Abdul Rahman; Jeneral Tan Sri Dato' Sri Rodzali bin Daud TUDM (Bersara) serta Jeneral Tan Sri Dato' Sri Roslan bin Saad TUDM (Bersara) dan isteri Puan Sri Datin Sri Khairani binti Mohd Zain.
Majlis meraikan mantan-mantan Panglima Angkatan Tentera dan Panglima Perkhidmatan ini merupakan acara tahunan yang diadakan bertujuan untuk mengenang jasa, khidmat bakti dan pengorbanan mereka sepanjang berkhidmat di dalam ATM. Selain daripada itu, majlis ini juga mengekalkan dan mengeratkan hubungan silaturahim yang telah sekian lama terjalin di antara mantan-mantan panglima bersama kepimpinan ATM yang masih berkhidmat.
#HariATMKe-89
#WargaUdara
#SentiasaDiAngkasaRaya